《潘紫岩与余赋雪约不得用色数并实字及比喻》
宋代·白玉蟾

不似寻常冻，俄而散漫飞。
羞明犹欲落，等伴未全晞。
承得圆还碎，看来是复非。
积深仍密密，舞急转霏霏。
弗是筛成细，何如拾取归。
今焉皆璀璨，昨者只浽（左虚右亢）。
扫去依元有，呵来忽渐微。
乱飘寒转甚，相映远生辉。
莫踏凹中满，遥知凸处肥。
严凝吟不厌，凛冽饮无威。
赏翫真堪乐，丰穰不用祈。
婵娟虽可待，融散恐几希。

作者简介：白玉蟾（1134～1229），南宋时人，祖籍福建闽清，生于海南琼州，内丹理论家。南宗的实际创立者，创始金丹派南宗，金丹派南五祖之一。生卒年待考，原名葛长庚，本姓葛，名长庚。字如晦，号琼琯，自称神霄散史，海南道人，琼山老人，武夷散人。幼聪慧，谙九经，能诗赋，长于书画，12岁时举童子科，作《织机》诗；才华横溢，著作甚丰。自幼从陈楠学丹法，嘉定五年（1212）八月秋，再遇陈楠于罗浮山，得授金丹火候诀并五雷大法。